Sørfjorden kapell

Sørfjorden kapell er en langkirke fra i Gildeskål kommune, Nordland fylke. Opprinnelig var dette et bedehus bygget i 1927, men i 1957 fikk bygningen nytt tårn og kor, og fremstår i dag som langkirke.

Pr. 2017 holder Gildeskål menighet gudstjeneste i Sørfjorden kapell ca. fire ganger om året. Det hender også at det finner sted begravelser fra kapellet.

Kapellet er en av seks kirker i Gildeskål kommune; de øvrige er Gildeskål gamle kirke, Gildeskål hovedkirke, Saura kirke, Mevik kapell og Nordstranda kapell.

 Eierforhold 
Sørfjorden kapell er den eneste av de seks kirkene i Gildeskål som ikke tilhører Gildeskål kommune. Kapellet er privateid, og eies av gårdene i Sørfjorden.

 Arkitektur 
Byggverket er i tre og har 300 plasser.

 Bedehuset fra 1927 
Pastor Christian Havig-Gjelseth stilte seg i spissen for å få reist et bedehus på Sørnesset. Bedehuset ble tegnet av arkitekt Thomas Strandskogen, som hadde kontor i Oslo. Grunnstenen ble lagt ned i 1926, og arbeidet ble utført av byggmester K. Brattland fra Mo i Rana. «Bethania» bedehus ble innviet den 3. juli 1927, og det var Indremisjonen som stod for driften.

 Ombygging til kapell 
I 1955 var pastor Havig-Gjelseth på Amerika-reise. Der samlet han inn penger til å bygge om Bethania bedehus til kirke. Bygningen fikk kirketårn og kor, og i 1957 ble Sørfjorden kapell vigslet av biskop Wollert Krohn-Hansen.

 Utsmykning 
Kapellets altertavle er malt i 1898 av Arnoldus. Det er en kopi av et maleri av Hofman, og forestiller Maria fra Betania som tvetter Jesu føtter (jfr. Lukasevangeliet kap. 10). Prekestolen er tegnet av pastor Havig-Gjelseth, og sammen med altertavlen var den en av gavene han skjenket bedehuset ved innvielsen.

 Referanser 

 Eksterne lenker 

 Sørfjorden kapell på Gildeskål Kirkelige Fellesråds nettsted

Kategori:Kirker i Gildeskål
Kategori:Kirker i Bodø domprosti
Kategori:Kulturminner i Gildeskål
Kategori:Norske kirker fra 1957